# Službeni list C 12A/15.

| | ISSN 1977-1088 |
| --- | --- |
| Službeni list
  Europske unije | C 12A |
| | |
| Hrvatsko izdanje | Informacije i objave | Svezak 59.15. siječnja 2016. |

ISSN 1977-1088

Službeni list

Europske unije

C 12A

Hrvatsko izdanje

Informacije i objave

Svezak 59.15. siječnja 2016.

---

| Obavijest br. | Sadržaj | Stranica |
| --- | --- | --- |
| | V.   Objave |
| | ADMINISTRATIVNI POSTUPCI |
| | Sud Europske unije |
| 2016/C 012A/01 | Poziv za podnošenje prijave za radno mjesto | 1 |

Obavijest br.

Sadržaj

Stranica

V.   Objave

ADMINISTRATIVNI POSTUPCI

Sud Europske unije

2016/C 012A/01

Poziv za podnošenje prijave za radno mjesto

1

---

| HR | |
| --- | --- |

HR

---

V. Objave

ADMINISTRATIVNI POSTUPCI

Sud Europske unije

| 15.1.2016 | HR | Službeni list Europske unije | CA 12/1 |
| --- | --- | --- | --- |

15.1.2016

HR

Službeni list Europske unije

CA 12/1

---

POZIV ZA PODNOŠENJE PRIJAVE ZA RADNO MJESTO

(2016/C 012 A/01)

Radno mjesto direktora Uprave za usmeno prevođenje (razred AD 14 ili AD 15) na Sudu Europske unije u Luxembourgu uskoro će biti slobodno. To će se radno mjesto popuniti u skladu s člankom 29. stavkom 2. Pravilnika o osoblju za dužnosnike Europske unije.

Zadaća Uprave za usmeno prevođenje Suda Europske unije (1) je pružati podršku Sudu, Općem sudu i Službeničkom sudu u obavljanju njihove sudske aktivnosti visokokvalitetnim usmenim prevođenjem na raspravama i drugim sastancima koje organizira institucija.

Uprava za usmeno prevođenje mora se nositi s rastućim radnim opterećenjem i mogućim prilagodbama načina rada te pritom nadzirati troškove povezane s usmenim prevođenjem. Istodobno je za dobro funkcioniranje višejezične institucije i kvalitetu europskog sudovanja i dalje neophodna vrlo visoka kvaliteta usluge usmenog prevođenja.

Zadaća direktora bit će, pod izravnim nadzorom tajnika, organizirati i motivirati službu koju čini oko 80 dužnosnika, od kojih 75 konferencijskih prevoditelja, koja će se po potrebi dopuniti ovlaštenim pomoćnim konferencijskim prevoditeljima (AIC), te djelovati na međuinstitucijskoj razini štiteći posebnost institucije.

Kandidati moraju biti državljani jedne od država članica Europske unije i posjedovati znanja potvrđena sveučilišnom ili istovrijednom diplomom. Moraju biti sposobni voditi veliki administrativni odjel i koordinirati njegov rad. Potrebno je temeljito znanje i iskustvo povezano s prirodom zadaća dotičnog radnog mjesta. Kandidati moraju imati najmanje deset godina profesionalnog iskustva. Iskustvo u području konferencijskog prevođenja smatrat će se prednošću.

Kandidati moraju temeljito poznavati jedan službeni jezik Europske unije i dobro poznavati dva druga službena jezika. Uzet će se u obzir i poznavanje ostalih jezika. Za potrebe službe direktor mora, uz dobro poznavanje francuskog, dobro poznavati i engleski jezik.

PODNOŠENJE PRIJAVA

Kandidati za to radno mjesto pozivaju se poslati svoje prijave Sudu elektroničkom poštom isključivo na sljedeću adresu appel_candidatures@curia.europa.eu, i to najkasnije do 12. veljače 2016. do 17.00 sati. Prijavi je potrebno priložiti detaljan životopis i sve druge relevantne dokumente. Kandidati moraju svojoj prijavi priložiti i popratno pismo od najviše pet stranica sa svojim viđenjem uloge i zadaća direktora Uprave za usmeno prevođenje te navesti razloge zbog kojih smatraju da su kvalificirani za to radno mjesto.

U Luxembourgu 1. prosinca 2015.

---

(1)  Dodatne informacije o Sudu Europske unije i Upravi za usmeno prevođenje dostupne su na internetskoj stranici Suda www.curia.europa.eu

---